###### HRVATSKO KATOLIČKO DRUŠTVO PROSVJETNIH DJELATNIKA

**HKDPD LISTIĆ, kao obično, malo**



God. XX. Br. 1/PROSINAC2016.

KATOLIČKA VJERA

Nedavno sam pročitala roman „Gospodar svijeta“, prvi put objavljen 1905., čiji je autor anglikanski svećenik Robert Hugh Benson, koji je prešao u Katoličku crkvu. Knjigu su preporučili i papa Franjo i Benedikt XVI., još u vrijeme dok je bio prefekt Kongregacije za nauk vjere. Da ne prepričavam sadržaj knjige, navest ću riječi iz predgovora najnovijeg, Verbumova izdanja:

“Ovaj roman po mnogima je najproročanskije djelo u svjetskoj književnosti koje nam na vrlo precizan način dočarava svijet posljednjih vremena u kojemu masonerija programiranim planom rušenje vjere i zatiranja kršćanstva pripravlja teren za dolazak antikrista. Pišući ovaj roman prije gotovo stotinu godina i smjestivši ga na početak 21. stoljeća Benson je sa zapanjujućom točnošću predvidio procese koji će se odvijati u našemu dobu poput ukidanje monarhije, ujedinjenja Europe, globalizacije, uspostave novoga svjetskog poretka, ozakonjenja eutanazije, institucionalnih napada na brak i obitelj itd. Napeta radnja te živo i znalački opisani likovi doprinijeli su da se Gospodar svijeta nametne kao jedinstven književni prikaz povijesti, vladavine antikrista i konačna sukoba dobra i zla. Ovo je knjiga za svakoga tko se želi upitati o sutrašnjici svijeta u kojemu moć, koncentrirana u rukama sve užega kruga ljudi, pokušava uništiti ili marginalizirati sve ono što je različito.”

Važno je spomenuti kako je američki teolog i publicist o. Robert Barron u svojoj recenziji Bensonova “Gospodara svijeta” opisao kao pripovijest o “kataklizmičkoj borbi između društva radikalnog sekularizma i jedine moguće alternative tom društvu – Katoličkoj Crkvi”. Zašto je to važno? →

**BOŽJA RIJEČ – RIJEČ ŽIVOTA**



*Sada vidimo u ogledalu, nejasno,*

*A onda ćemo licem u lice.*

*Sad nesavršeno poznajem,*

 *a onda ću savršeno spoznati*

*kao što sam spoznat.*

*Sada ostaje vjera, ufanje i ljubav*

 *- To troje, ali je najveća među njima ljubav.*

*(Iz 9,1)*

→ Zato što je doista jedino Katolička crkva istinski neprijatelj Sotone. Zato što su današnji katolici većinom površni i nepoučeni o duhovnoj pozadini svega što se događa, što se događalo i što će se događati. I ne znaju da će đavao upotrijebiti sva sredstva kako bi ih prevario. Humanitarizam, uređenje ljudskog društva u duhu poštivanja ljudskih prava, sa statusom religije Benson prikazuje antikristovskim mamcem za naivne mase. Danas je sekulariziranim medijima, politici, društvu, humanitarizam vrhovna ideja vodilja, njihova religija, no humanitarizam je i maska iza koje se skrivaju sotonske laži. Humanitarizam kao sredstvo, može biti put u pakao. Nikakvim samo ljudskim djelovanjima, međureligijskim dijalozima, pregovorima, planovima ne može doći mir i pravda, jedinstvo i zajedništvo budući da nemir dolazi iz srca, koje je središte čovjekove duhovne dimenzije. Mir srca može dati samo Bog, jer nemirno je naše srce dok se u Njemu ne smiri, kako je pronicljivo zaključio sv. Augustin. Katoliku je cilj život s Kristom u vječnosti, a posljedica vjere u Krista je ljubav prema svakom čovjeku, koja nas nuka da mu svjedočimo Krista – Istinu i Ljubav. Zato osobno vjerujem da ovaj svijet može promijeniti samo otvoreno naviještanje Krista i po cijenu života. Da jedino nadnaravnim putem može doći mir i pravda, jedinstvo i zajedništvo. A za to trebaju ljudi spremni na žrtve, kako to lijepo pokazuje Benson u svom romanu. (M. Grgat)

PRONAĐI SVOJ LIJEK

Radost bez kraja, sreća bez sjene, ljubav bez granica, intenzivan život bez umora, djelovanje puno energije, koje je istodobno savršen mir i opuštenost od svake napetosti, to je vječno blaženstvo; to je bitak za kojim čovjek teži u svome postojanju.

 sv. Edith Stein

Visoko su nebesa i nisko je zemlja. Milost silazi kad molitva uzlazi jer Bog čuje taj čovjekov glas.

 sv. Augustin

Uvijek otkrivamo da su oni koji su hodali posve blizu Krista bili oni koji su morali podnijeti najveće poteškoće.

 sv. Terezija Avilska

**POZIV NA TRIBINU**

**TEMA: OBRAĆENICI - KNJIŽEVNA SVJEDOČANSTVA**

**PREDAVAČ: Matija Grgat, profesorica hrvatskoga jezika i književnosti**

**ČETVRTAK, 21. siječnja 2016. u20,00** sati u Zagrebu, Palmotićeva 31 (dvorišna zgrada), u okviru redovite mjesečne tribine Društva.

OBAVIJEST

Prof. dr. sc Sanja Nikčević, redovna profesorica Umjetničke akademije u Osijeku i članica našeg Društva poslala je elektroničku poruku koji prosljeđujem:

U novoj godini krenula je nova emisija na Radio Mariji. Zove se *Kazalište bez maske* i govori o kazalištu koje volim, onom koje osnažuje, podiže, podučava, raduje... kazalištu koje afirmira vrijednosti u koje vjerujem i govori da je svijet smislen jer je u ruci Božjoj, a čovjek dio tog svijeta...Takvo nam je kazalište protjerano iz glavne struje, ali postoji na rubovima. Budući da ti rubovi teško dolaze do javnosti pristala sam uređivati i voditi takvu emisiju na Radio Mariji uz pomoć njihovog novinara Ljubomira Hlobika.

Emisija ima četiri rubrike: 1. Otkriće u povijesti ili pročitajte ponovo (Edip, Oluja, Život je san, itd.) 2. Otkriće u sadašnjosti ili pročitajte svakako (od Kalmana Mesarića, RajmundaKuparea, Ivana Zirduma ili Nine Škrabea)

3. Kazalište za vas ili pogledajte svakako 4. Gost emisije ili onaj tko stvara dobre predstave

Osim što pozivam na slušanje sve koje zanima ta vrst kazališta, imam i veliku molbu. Molim vas da me obavijestite ako ste sami napravili predstavu/napisali dramu, ako ste vidjeli/pročitali predstavu/dramu koja vas je dotaknula. Naročito ako je religiozne teme. Javite mi bez obzira što suvremena teorija/glavni mediji govore, a učila vas je i škola da je svaka afirmacija životnih vrijednosti u umjetnosti podilaženje publici. To nije istina. Upravo zato se moramo povezati i širiti dobre informacije jer je to jedini način da u ovoj sadašnjoj medijskoj ograničenosti prežive vrijednosti koje zastupamo... A i da više uživamo u kazalištu...Šaljem najljepše želje i unaprijed zahvalu za informacije o
dobrim predstavama...

Slušala sam prvu emisiju i oduševljena sam onim što sam čula jer je istinito, razumno, logično, jasno; otkriva ono što se u medijima, školi, javnosti ne govori, ili bolje reći skriva , te vam od srca preporučujem svima: pratite emisije jer će vas obogatiti spoznajama i duhovnim užitkom, a Sanji možete poslati informacije na mail: sanja.nikcevic@uaos.hr

 (M.G.)

[Sara Winter](https://www.facebook.com/sarawinter13), punim imenom Sara Fernanda Gironim, brazilska feministica te jedna od osnivačica ogranka feminističke organizacije FEMEN u Brazilu, proglasila je rat feminizmu i pobačaju, javlja LifeSiteNews.

 Njeno preobraženje započelo je prije dva mjeseca kada je postala majka poručivši kako je “njen život dobio novi smisao”. Winter je već jednom bila trudna, međutim to dijete je pobacila zbog čega danas žali: “Pokajala sam se jer sam izvršila pobačaj i danas tražim oprost”...

...Međutim danas je Sara napustila feministički pokret nazvavši ga “religijskom sektom” koja koristi žene kao objekte, promovira lezbijstvo te prikriva pedofiliju u svojim redovima.

“Za feminističke sekte žene nisu inspiracija, one su stvar u najgorem smislu te riječi. One su prikladni objekti korisni za potpirivanje mržnje prema kršćanstvu, mržnje prema muškarcima, mržnje prema ženskoj ljepoti, mržnje naspram ravnoteže u obiteljima. To je feminizam, to mogu garantirati s obzirom da sam bila unutra”.

 [www.bitno.net](http://www.bitno.net)

**H**RVATSKO**K**ATOLIČKO**D**RUŠTVO**P**ROSVJETNIH**D**JELATNIKAGundulićeva 12, 10000 Zagreb; internetska adresa: <http://hkdpd.blogspot.com/> ; IBAN HR5923600001101523936**,** kod uplate poziv na broj : 01 JMBG; **Skupina za Zrno**: Matija Grgat, Ana Cindarić i Stjepan Dilber, DI. Telefon uredništva: 098/1614 233.Prilozi se šalju na e-adresu**:** matija@net.hr